khistorydata/jeongjo-sjw-relations huggingface dataset:
정조 14년
申耆啓曰事變假注書李翊模時無職名令該曹依例付軍職冠帶常仕何如傳曰允
정조 14년
傳于徐鼎修曰承旨入侍
정조 14년
有政吏批判書洪良浩參判閔鍾顯進參議丁範祖式暇行都承旨柳戇進啓曰大司諫今當差出而擬望之人乏少承旨竝擬何如傳曰允以李晩秀爲承旨徐瀅修爲大司諫宋銓爲執義朴基正爲司諫柳師模李東植爲持平李龜雲爲獻納金孝眞爲正言李普天爲校理沈能翼爲修撰申益彬爲兵曹參判崔夢嵒爲右尹安檍爲典籍申宅和爲平安都事宋煥質爲英陽縣監申光河爲獜蹄縣監承文提調十二單金履素金文淳鄭好仁李𡊠金尙集李聖圭李秉模李致中閔鍾顯洪檢洪秀輔李度默校書副正字單李漢喬全州判官李彦植利川府使趙翼鉉相換
정조 14년
兵批判書金文淳病參判未差參議金履正入直進參知柳文養未肅拜左副承旨申耆進副司直金光默李度默李頤祥李祖承閔台爀趙雲紀徐瀅修鄭益祚金恒柱副司正尹魯東李翊模副司果安檍沈鳳鍚金熙成黃縉竝單付
정조 14년
李晩秀啓曰合辭方張之時兩司無詣臺之員事甚未安今日政新除授兩司諸臺待下批竝卽牌招大司憲洪檢掌令申光祐一體牌招何如傳曰允
정조 14년
傳于李晩秀曰大臣曾經東伯俱在備局言送則徑先放鑰已極疎率不當書出之傳敎書出雖已釐正而有司堂上至令留門留待則入侍命下之後始以闕外留待微稟節節駭然當該承旨爲先遞差
정조 14년
李晩秀啓曰有司堂上鄭民始與大臣及曾經東伯人海戶弊相議釐正後依下敎來待矣傳曰入侍門鑰已下大臣及曾經道伯人退去
정조 14년
申耆啓曰臣與同副承旨洪義浩伴直矣纔已遞差伴直無人右副承旨李晩秀卽爲牌招何如傳曰允
정조 14년
申耆以備邊司言啓曰全羅監司尹蓍東災實分等狀啓有草記回啓之命矣取見其狀本則尤甚名色不爲擧論羅州等十三邑一鎭置之之次全州等四十邑置之稍實仍以爲事目俵下二千一百結外不足災五千八百八十五結四十二負七束特許加劃則酌量均俵一二條件之關係擾民者開錄于左竝令廟堂稟旨分付而其一各司所管舊逋奴婢身貢指徵無處者限明秋停退事也其一推奴徵債亦係擾民之端限明秋防塞事也分等依狀請施行湖南今年農形較之嶺南雖不無差遜於彼而大體言之謂之均登誠非過語地部所劃二千一百結之災綽有商量而今此道臣分等歷指諸般災頉加請災結比嶺南不啻倍蓰如非不可已者道臣豈强而爲之耶揆以寧失之義不必過加裁抑所請五千八百八十五結零內特許四千五百結合元給災以準六千六百結之數則可以使被災之民得免白徵之患申飭道臣酌量均俵俾知朝家德意各司舊逋奴婢身貢停退事推奴徵債防塞事竝依狀請施行之意分付何如傳曰允狀請結數不似夥濫依狀請施行可也
정조 14년
申耆以兵曹言啓曰謝恩使行追付表文以訓鍊正齎去事自備局草記允下矣訓鍊院正金燨身病甚重勢難馳去云今姑改差口傳差出何如傳曰允
정조 14년
以訓鍊正望筒傳于申耆曰因訓鍊正望筒思之向欲下敎而未遑矣中朝人何可用小邦區區政格乎前中軍李孝承降資勿論
정조 14년
兵曹口傳政事以吳文常爲訓鍊正
정조 14년
申耆以兵曹言啓曰禁軍別將白東俊素患痰癖之症當寒添劇時月之內無望供職屢度呈狀乞遞實病旣如此則領軍重任不宜瘝曠今姑改差何如傳曰允
정조 14년
申耆以兵曹言啓曰禁軍別將今當差出而擬望之人乏少壯勇營兵房竝擬何如傳曰允
정조 14년
兵曹口傳政事以柳孝源爲禁軍別將
정조 14년
吏曹啓目粘連觀此戶曹參判閔台爀上疏則以爲臣猥膺專對之命行將辭陛而出疆矣所叨本兼之職不可虛糜往返亟令該曹照例遞改亦爲白有臥乎所戶曹參判旣已遞職今無可論而同義禁則出疆之臣元無仍帶往來之規似當許遞是白乎矣宰臣兼帶遞仍當否臣曹不敢擅便上裁是白乎旀至於副摠管之任非臣曹所管令兵曹稟處何如判付啓依回啓施行爲良如敎
정조 14년
庚戌十月十三日辰時上御重熙堂承旨入侍時右副承旨洪義浩記事官李海隣記事官洪樂游徐有聞以次進伏訖上曰軍士房承旨入侍出榻敎賤臣承命出傳左副承旨申耆進伏上命書傳敎曰政官牌招開政又命書傳敎曰關東海戶釐弊狀本入來此狀本如或循例回啓無甚大利益東民之懸企者豈不曰朝政不誠朝令不信乎原本欲爲看詳留中以謄報本司者大臣與曾經道伯人及有司堂上爛商後言送政院則當卽召接決處此意遣史官傳諭于左議政亦以此意令東伯知悉釐弊事目姑勿頒示諸邑待狀請諸條稟處行會通同宣布事回諭該道臣命退承史以次退出
정조 14년
庚戌十月十三日酉時上御重熙堂左承旨入侍時左承旨徐鼎修記事官李海隣記事官洪樂游徐有聞以次進伏訖上命讀公事仍書判付訖命退承史以次退出
정조 14년
行都承旨柳戇坐行左承旨徐鼎修坐右承旨曺允大坐直左副承旨申耆坐直右副承旨李晩秀緣故出同副承旨洪義榮未肅拜注書李海隣仕直一員未差假注書洪時濟仕事變假注書李翊模仕
정조 14년
徐鼎修啓曰日次儒生殿講十五日爲之事命下矣處所以何處爲之乎敢稟傳曰便殿爲之
정조 14년
以大司諫徐瀅修司諫朴基正正言金孝眞牌不進罷職傳旨傳于申耆曰其中諫長方任編校之役許遞諸臺只推
정조 14년
申耆啓曰合辭闕啓已至多日事甚未安司諫朴基正正言金孝眞旣有只推之命卽爲牌招何如傳曰允
정조 14년
以司諫朴基正正言金孝眞牌不進罷職傳旨傳于申耆曰只推更爲牌招署經
정조 14년
以執義宋銓牌不進罷職傳旨傳于申耆曰只推
정조 14년
申耆啓曰假注書尹魯東身病猝重勢難察任今姑改差何如傳曰允
정조 14년
以回還正使黃仁點副使徐浩修狀啓渡江趲程事傳于曺允大曰卿之一行無擾渡江極可幸也冬至使行有更爲入送之命檢書官朴齊家譯官洪命福尙不上來遲滯甚矣卿等知悉嚴飭騎撥上送事回諭
정조 14년
申耆啓曰守禦使鄭昌順楊州地受由下去時所佩密符有仍佩往來之敎而將兵之任不可一刻無摠察之人何以爲之敢稟傳曰御營都提調旣經該營往來間姑爲摠察事把摠發牌聽傳敎
정조 14년
傳于曺允大曰右承旨入侍
정조 14년
徐鼎修啓曰殿座承旨不可不備員同副承旨未差之代政官牌招開政差出何如傳曰允
정조 14년
徐鼎修以弘文館言啓曰新除授修撰沈能翼卽爲牌招察任何如傳曰允
정조 14년
申耆以弘文館言啓曰新除授校理李普天時在京畿楊州地經筵入番事緊請斯速乘馹上來事下諭傳曰允
정조 14년
有政吏批判書洪良浩式暇參判閔鍾顯參議丁範祖進行都承旨柳戇進以洪義榮爲承旨朴天行爲大司諫李太亨爲副校理申思運爲同義禁金驥燦爲禮曹正郞朴命燮爲兵曹佐郞鄭國仁爲工曹正郞朴宗福爲監察趙鎭宅爲兼南學敎授
정조 14년
兵批判書金文淳病參判申益彬未肅拜參議金履正入直進參知柳文養未肅拜左副承旨申耆進副護軍李孝承副司直徐瀅修洪義浩竝單付
정조 14년
申耆啓曰未下直守令當日辭朝事命下矣憲府則旣已署經而諫院則大司諫未差司諫朴基正正言金孝眞牌不進罷職傳旨未下獻納李龜雲在外正言金憬未署經不得擧行何以爲之敢稟傳曰今日政新除授臺諫牌招署經
정조 14년
申耆以備邊司言啓曰頃因原春監司尹師國狀啓海戶等諸般釐弊之方成節目狀聞之意覆啓分付矣卽見其狀本則以爲海戶蘇弊之方逐條懸錄於成冊而大抵海物有昔貴今賤昔賤今貴其所難易不可硬定月令卽是薦新之需雖有難易不敢擧論營主人情債徵出海戶移施役價者名色不正今若永除情債事在日後弊難逆覩而情債減半於浦民是豈小惠也其餘情債一千六百兩今已剋削似無其路嶺西進獻不過雉淸果實本自無弊而藥料中貢蔘生産漸稀價直隨踊仍舊之外猝難輕議可合變通者附陳下端竝令廟堂稟旨分付而寺弊不過紙繩草鞋之屬故廉採存削而其中長安寺修葺頹毁招集流亡自臣營設置主管僧三名糧料之資成給勸善文使之分往道內而營邑相議將以四百餘包穀物劃給而以此財力萬無訖役之望若以僧帖五六十張俗帖二三百張特許成給則庶可一分措手亦令廟堂稟處爲辭後錄諸條其一各邑釋奠祭時魚鱐卽以大口魚用之而初無定數故尾數各自不同所當酌定而旣關祀典有難擅便事也其一進上物種封進時該封官及廚院監營各有封餘而自詳定或有給價之邑或有不給價之邑二三邑獨爲給價似當減省事也其一黃魚餘項魚必臨時捉得而乾正故封進時每有生事之弊其所難辦有倍於海錯事也其一赴燕三使臣求請魚物邸吏以價替當比之時直殆至二三倍自今折定其價自各邑代錢竝情債直納乾糧廳信使求請物種一依赴燕例裁定至於嶺西雖以物種備送情債則依赴燕例定式事也其一浦民之久遠徵債充定陸軍如無自朝家別般嚴防則難保兩弊之永祛事也其一封進藥材中黃栢茅香二種依前同爲封進於秋等則情債與負持價陪持債亦當減省事也情債減半役價變通事前以更問處之之意覆啓行會矣今見所陳只稱事在日後弊難逆覩云云更不言錢穀變通之事無乃後弊有無果難期必遂欲仍置而然乎又稱情債減半是豈小惠云云則抑或旣有前請意謂變通而然乎語未別白事欠詳備該道旣不指陳廟堂有難遽許情債之減削者永不加徵給代之殖利者亦無後弊與否使之更爲詳陳後稟處寺刹修補之請得空名帖其例絶罕而長安寺係是名山古刹不可廢棄者則其所經紀修葺之方亦不可不念僧帖五十張俗帖一百張特爲許施各邑釋奠祭魚鱐邑各異例數爻不一者誠甚未安各邑祭享從其入用定其尾數俾有一定之式封餘魚物或有給價之邑似當減省事卽今變通旣爲救弊則從前不給價處雖不得一齊覓給竝與前給之價而反爲減罷未知恰當黃魚餘項魚事雖曰難捉自是土産則莫重物膳不可輕議此兩條置之赴燕使臣通信使行求請魚物之以錢代納在使行別無所損在浦民可爲大惠依成冊所報定式施行浦民之久遠徵債充定陸軍嚴防事內局藥材中黃栢茅香同爲封進於秋等事竝依狀請施行至於釐正節目詳細考閱則大體儘爲詳備條件亦有合行者而第其中或有過於細密而有傷事面者或有過於操切而反或生弊者有非矯救經遠之道自本司逐條辨難往復商礭要之永久無弊然後使之施行似合事宜以此分付何如傳曰允情債減半役價變通事卿等言亦然有難徑先臆決更爲行會使卽指一報來後稟處俾無經歲持久之歎長安寺役空名帖事僧帖準請成給俗帖二百張許施其餘諸條竝依草記施行而該道釐正節目刪潤事往復停當之際易致許久因循轉輾抛置卿其嚴飭道伯斯速論理報來後卽爲題給仍以題給形止自本司草記可也
정조 14년
申耆以兵曹言啓曰禁軍別將柳孝源見帶壯勇營兵房不可仍兼之意呈狀乞遞新除別將勢難察任今姑改差何如傳曰允
정조 14년
兵曹以任嵂爲禁軍別將
정조 14년
徐鼎修以司僕寺言啓曰兼內乘吳文常昨日政移拜訓鍊院正其代令該曹口傳差出何如傳曰允
정조 14년
兵曹口傳政事以具絳爲內乘
정조 14년
刑曹啓目粘連罪人金同爲首惡則下手之天秋當爲隨從金同別加嚴訊期於取服之意分付道臣何如判付啓李天秋金同之間元犯次犯前伯時伯之所見各異無異於一獄兩犯時伯意見設或稍勝遠外奸情無以覷知則今此時伯說之稍勝安知非時伯則善於辭令而文牒亦曉暢乙仍于獄情隨以變換乎然則旣定之元犯到今換定極爲重難況値今大霈似此疑輕之案不必枉費精力於放仍之際兩漢嚴刑放送爲良如敎
정조 14년
持平柳師模啓曰請爲奴罪人金壽賢河翼龍竝令王府設鞫得情夬正王法新除授司諫院獻納李龜雲時在慶尙道禮安地請斯速乘馹上來事下諭答曰不允下諭事依啓
정조 14년
京畿幼學金相穆李東楫李允謙南雲八李厚性韓用建南有衡姜頤燮崔宅祚南棨崔百亨韓命增李德峻崔成泰崔健亨安大謙崔秀泰李華重徐宜善兪大源崔光默任致鼎白東旭趙弘履尹赫東李廷翼李亨喆權時中閔昌呂李東汲鄭亨萬李重溫閔光謙韓熙運閔光毅李元俊宋煥心尹東斗李聖養趙弘遠申聖河申大河朴觀榮李聖白李延祐韓光復李漢祚李章緖尹邦鉉李儒孟朴晉榮洪達成洪讓默南性源宋尙淳洪宅一朴光迪洪仁大洪戇南復源李景燮韓用謙李漢旭李善培尹心玉閔翊文閔禹欽李應遠成奎海李廷柱李一壽白東秀徐有晦徐有逈李重喆李東泌申亨權李重膺李光翼尹行謙朴師賢朴景興高泰周高觀周李東旭睦祖一洪禹憲尹相寬洪慶信洪昌大徐景善李琢李槃朴弘三朴謙三安澤遠李義永邊光翼金履善李運復等疏曰皇天眷佑元良誕降慶溢宗祊喜騰寰宇猗歟我東方萬億年無疆之休八域含生之類莫不歡欣抃賀而臣等適値伏閤叫閽之際尤不勝蹈舞頌祝之忱臣等竊伏念褒忠奬節有國之令典慕賢尊祀斯文之盛事乃所以立人紀而勵世敎也苟有節義之炳烺道學之高明樹風聲於百代㫼倫彝於一世心期之相符也樹立之相同也則必也竝祀而齊享以盡其崇報闡揚之道是以先朝建武侯廟而以岳飛文天祥合享者貴其心期之符也樹立之同也歷數我東數千載之間非無忠賢之表表可稱者而當其板蕩之際其所心期之符而樹立之同至今竝稱而無異辭者惟麗季之鄭夢周趙狷兩臣是已非但講明道學義同師友以倡東土性理之學必欲以隻手而扶將頹之棟樑以一身而任無窮之綱常雖或一時生死之殊而實有千秋志事之同宜其竝建祠院而棟宇之相望也合享俎豆而筵几之相聯也而崧陽創院于今數百載尙未有院宇之竝建於一都祠版之同配於一室者豈非昭代之闕典乎院宇之創祠版之配固是莫重之典禮而其於實行之表著事蹟之卓異者則挽近以來亦多有擧行者雖以松都言之曾因留守臣徐有防之請有表節祠之新建又因儒生黃默等之疏有禹玄寶之追配而至若趙狷獨未得祠院之新建又未有崧陽之追配此固無他特未有以兩臣之可祀於一祠有復於紸纊之下而然臣等請爲殿下仰陳焉臣等謹按高麗按廉使趙狷初名胤卽開國元勳趙浚之弟自在童年沈潛經學與鄭夢周爲道義交爲其所薦進少時過殷山有詩曰首陽亦周地薇蕨累淸風知有殷山在應先箕子東嘗作排佛論以闢異端其所存養固已可見矣當麗朝政亂官至知申與鄭夢周同心戮力翼扶王室知兄浚有翊戴志常涕泣謂曰吾家國之喬木國存當存國亡當亡且達可國之柱石一言一事若求異於達可是害國事而促國亡達可卽鄭夢周表字也浚知其志出之再按嶺南未及還聞麗運訖痛哭入頭流山中改名曰狷字曰從犬蓋以國亡不死有類於犬而亦取犬有戀舊主之義也自頭流轉至淸溪山每陟最高峰望松京痛哭則陰雲一帶起自松岳連亘於淸溪人皆以爲忠誠所感名其峯曰望京臺有望京臺歌傳于世太祖㩴拜戶曹典書以書招之答曰願採松山之薇不願爲聖人之氓一日太祖與浚從數十騎幸淸溪使浚勸出狷以衾鞱面而堅臥不起浚撫衾謂曰自我不見已多年矣兄弟孔懷能不依依狷從衾裏答曰國破家亡無父無君安知兄弟浚出告曰臣弟性隘臣無奈何太祖曰與我有舊未可以賓主禮相見乎狷始整衣而出揖而不拜太祖大加賞歎曰趙狷志如金石有不可奪命封以淸溪一面築石室以表其貞節狷以爲新王所命築非舊臣所宜居卽移住于楊州地自號松山蓋其不忘松岳之意而亦取松不凋山不移之義也其後仍爲地名卽今松山里是也狷時往松都徊徨痛哭於月臺之墟竹橋之畔舊都遺民相隨悲感莫不吞聲常以鐵石二字名其兩子臨歿戒曰題我墓以高麗按廉使諸子不敢守遺托以我朝官銜書于碑居無何碑忽中斷只餘趙公之墓四字至今尙存嗚呼狷以世祿之臣當革命之際自矢罔僕至死靡渝雖以同氣之至情而不移其操聖祖之臨視而不奪其志生不忘舊國之恩死亦羞新王之爵終能感動天地以致陰雲之連亘碑石之中斷而且際異敎肆行之時雖高才明智膠於見聞醉生夢死而狷獨著排佛論辭以闢之則其平日之忠節道學實與鄭夢周相爲伯仲而易地則同況其雲亘碑斷凜凜與竹橋血痕前後相符而兩臣之精忠大節格神明而通金石載于傳乘播之耳目赫赫如昨日事雖未得別創院宇一體崇報以盡闡揚之擧固宜同祀于一祠之中使忠魂貞魄共享俎豆有若夷齊巡遠之匹休竝美而于今尙闕於此地者豈非朝野之所共慨惜哉臣等抑嘗聞海州建淸聖祠永柔立臥龍廟此不過地名之偶叶而尙爲之立祠腏享則況彼松都卽狷桑梓之鄕杖屨之所其松楸依舊而父老尙傳其遺墟雖以鄕先生祭於社之義推之不可無斯人妥靈之所而旣有鄭夢周松陽之祠則詎緩其躋配竝享之擧乎噫我聖朝立國以來治敎之文明倫綱之培植逈出前代或以道學而竝享于一院或以節義而同配于一祠者多矣而惟其生竝一世契若金蘭俱爲王氏不貳之臣而道學節義之相似也心期樹立之相類者無若兩臣焉則欲配鄭夢周之祠宜無過於趙狷而且臣等之必欲請配於崧陽者非但爲配食於鄭夢周而已瞻松岳而輒想其自號臨竹橋而竝感其異蹟人莫不齎嗟興歎皆思同享於斯院者固是擧世共公之論曾於楊州沙川有與高麗門下府事南乙珍竝享之祠至蒙恩額而沙川卽南乙珍之故居而已殊異於松都及淸溪松山是以前後多士屢發三處中建院之議而緣於新創之有邦禁雖不敢陳請旣於松都而又有鄭夢周之祠則其可無斯人配食之擧乎雖於崧陽素無蹄配之事亦宜有拔例特異之典況前後配享旣多其例而使趙狷獨漏者竊不勝衆心之抑鬱不避猥越之誅玆敢齊聲仰籲伏願殿下俯察其忠節道學之無間心期樹立之脗合特命有司之臣使趙狷得以配享於崧陽之院丕彰聖朝尙忠之典俾伸多士尊賢之誠以光聖德以幸世道焉省疏具悉路次旣許呈納故如是賜批伊人之行義豈不知之乎似此未遑外此必多似此者爾等退修學業
정조 14년
慶尙道幼學蔡學曾生員安明允進士金重燁成彦根權思復幼學趙錫商權龜煥權達煥權載坤金晶燦金鎭岳趙顯龜金昌衍金商儒李純李緝權宗洛安琥權益普崔熻權天普李大奎柳栻柳成春柳星慶等疏曰伏以皇穹眷佑陟降垂騭先聖舊甲元子誕降國本永固兆庶繋望吾東方億萬年無疆之休實基於此凡在含生之倫莫不延頸蹈足豈勝歡忭之至仍伏念存亡繼絶朝家之盛典追遠報本後裔之至情也然而爲其後裔者只以瀆擾爲懼含默爲事終始自阻於仁覆之天則恐非所以體聖朝曠世之異恩也臣等玆不避僭越之誅冒萬死呼籲於天地父母之前惟聖明垂仁採納焉臣等之外先祖故判書贈領議政花山府院君景惠公臣權專卽我端宗大王外祖也其歿在於正統辛酉而景泰丙子專之子禮曹判書臣自愼株連六臣與其母府夫人崔氏同日竝命國舅亦追廢爲庶人矣其冠屨之藏在於安東府北十里地而奠掃靡托墓道荒涼行路之指點咨嗟者久矣逮至我肅廟朝光復端廟位號竝與府院君而追施爵諡隆恩異渥曠絶今古後裔之聚首感泣固不暇言而不昧之靈亦必逬淚於泉壤之下矣然而伊時國舅之一坏荒墓禁護無人塋域崩頹白楊不老後世之人莫知爲國舅墓矣曁我先大王朝仍故相臣金在魯筵白特命道臣依他國舅例封築塋域定軍守墓改豎碑石前後恩典固無餘憾而但府夫人崔氏之墓在於左贊成墓下云贊成卽府院君之考也當初禍變之際固知葬不以禮旣闕表碣又無誌石莫可憑信而推尋故迄今屢百餘年未免餒而之鬼則顯德在天之靈安得不飮泣於冥冥之中乎臣等竊稽國朝典禮禮待國舅家逈出尋常雖於四世之後永作不祧之位且其祭需自惠廳逐年例給守護墳墓亦有事目循例擧行而至於花山則旣無其祠不祧之典初非可論府夫人則又失其墓今有一脈血孫僅存於巢傾卵覆之餘而尙今居生於都下窮不能自存則何以立祠而奉先又何以往來於嶺外時行節祀乎臣等俱以專之外裔居在墓所近地有時省掃徒切感愴而已今若特令其宗孫別建祠宇以奉國舅與府夫人之祀又於贊成之墓下亦依永豐君近例別設一壇以爲府夫人時祀之地則非但臣等追遠之誠有以得伸於今日在朝家繼絶之道豈不有光也哉臣等無任激切祈懇之至省疏具悉花山府院君墓道尋出後朝家所施恩禮備至至於建祠不祧用國舅諸家應行之禮典固宜也何必煩請稟裁此意令主祀人知之府夫人墓道之獨未追尋實爲欠事指點處設壇從永豐近例亦何不可乎爾等以此知之退修學業
정조 14년
庚戌十月十四日辰時上御重熙堂右承旨入侍時右承旨曺允大假注書尹魯東記事官洪樂游徐有聞以次進伏訖上命書傳敎曰禮房承旨馳詣宗廟景慕宮奉審摘奸以來又命書榻敎曰軍士房承旨入侍賤臣承命出傳左副承旨申耆進伏訖命耆書傳敎曰貢膳易辦難辦道伯條列如此旣聞之後不可仍置其中月令有常式而拘於早晩以貽民邑之弊者依他道貢獻新定式隨其節産或先封或追封於他朔貢膳切勿如前以論罪推治等說狀聞外此非道內土産而求貿封進者以易辦他物代封事分付至於黃魚餘項魚名色廟堂雖以貢膳體重不爲擧論魚非所欲弊則滋大依濟州鹽全鰒例特許蠲貢而道伯所進冊子中生乾獐名色之朔膳與臘肉已許代封獨於物膳無特敎尙今仍舊云事甚斑駁物膳生獐一體代封乾獐與獐脯不緊莫甚竝爲除封事分付牛禁法典所在除非享祀太牢宴禮大膳牛肉牛肉皆不得用之獨於本道貢獻有片脯名色此必襲謬而然亦令自今除減事分付又有該道所進冊子貢獻物種或多無價收捧名色云此委折令廟堂査問可以釐正者釐正內局藥材中難辦諸種令該院量其用處緊歇草記釐正事分付又命書傳敎曰近來鄕儒疏牘多屬䙝瀆今聞孔子朱子書院事封章亦入於郊幸路次許捧中云而此豈上疏之事乎孔夫子主享於文廟朱夫子亦同享於廟內則更豈有書院乎書院之稱太涉無稽惜乎諸生之思不及此如尼城等建院專享特不過寓感於地名則特禮之特禮豈可每每援用原章雖姑未見大體則䙝慢甚矣令泮長飭責下送此後似此無稽之請毋得如前煩屑陳聞之意各別嚴飭又命書傳敎曰未下直守令當日辭朝仍命退承史以次退出
정조 14년
行都承旨柳戇坐行左承旨徐鼎修坐右承旨曺允大坐左副承旨申耆坐右副承旨李晩秀坐直同副承旨洪義榮坐直注書李海隣仕直一員未差假注書洪時濟仕事變假注書李翊模仕
정조 14년
徐鼎修啓曰明日故判府事金熤家宣諡日遣承旨致祭事命下矣何承旨進去乎敢稟傳曰左承旨進去
정조 14년
以大司諫朴天行司諫朴基正正言金孝眞牌不進罷職傳旨傳曰只推
정조 14년
洪義榮啓曰守令署經已至經宿尙不擧行大司諫朴天行司諫朴基正正言金孝眞旣有只推之命卽爲牌招以爲署經之地何如傳曰允
정조 14년
傳于徐鼎修曰左承旨入侍
정조 14년
以修撰沈能翼牌不進罷職傳旨傳于洪義榮曰只推
정조 14년
洪義榮啓曰假注書洪時濟時無職名令該曹口傳付軍職冠帶常仕何如傳曰允
정조 14년
徐鼎修以弘文館言啓曰修撰沈能翼旣有只推之命與新除授副校理李太亨竝卽牌招察任何如傳曰允
정조 14년
柳戇以吏曹言啓曰咸鏡道都事李萬運呈狀內矣身九耋老母宿病添劇萬無離違赴任之勢云親病旣如是則不可强令赴任今姑改差何如傳曰允
정조 14년
徐鼎修以成均館言啓曰今日殿講時東齋上色掌生員鄭有淳稱以在外屢度催促終不入來事體所在極爲未安該儒生依定式限三年停擧何如傳曰允
정조 14년
兵曹啓目粘連觀此副摠管閔台爀上疏則以爲臣猥膺專對之命行將辭陛而出疆矣所叨本兼之職不可虛糜往返亟令該曹照例遞改亦爲白有臥乎所旣已奉命出疆則摠管之任元無仍帶往來之例似當許遞是白乎矣宰臣兼帶遞仍當否臣曹不敢擅便上裁何如判付啓依回啓施行
정조 14년
持平李東植啓曰請爲奴罪人金壽賢河翼龍竝令王府設鞫得情夬正王法答曰不允
정조 14년
庚戌十月十五日辰時上御熙政堂儒生殿講入侍時行都承旨柳戇行左承旨徐鼎修右承旨曹允大左副承旨申耆右副承旨李晩秀記事官李海隣假注書洪時濟記事官洪樂游徐有聞試官左議政蔡濟恭行司直吳載純行副司直洪明浩李敬一大司成沈煥之校理趙鎭宅修撰韓光植以次侍立上具翼善冠衮龍袍陞座承史以次入庭先行四拜禮訖分東西陞殿引儀引試官及應講儒生入就拜位引儀唱試官以下四拜興平身試官率諸生行拜禮訖試官等以次陞殿濟恭曰近日日氣稍寒聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣上曰査對爲之乎濟恭曰未知何時有入侍之命故未及爲之矣上曰殿講罷後爲之可也上曰諸生冊名分三經各爲類聚先講周易次講詩傳書傳依此呼名可也諸生以次進講至申徽誤讀柳說講章上曰不審名字誤讀他人講章不察甚矣卽爲拔去至尹慶曾韓用謙洪在榮等纔讀講章輒皆不通上曰名以講生一經之書未能通習至於初不開口寧有如許齋任一竝停擧以該學掌議言之當初之不能擇出亦不可無飭令泮長申飭此後則以能通一經者各別擇差事分付諸生等進講訖命允大書傳敎曰日次殿講居首通幼學李肇源直赴會試與給分間詳考大典通編捧傳旨粗幼學沈鎜李敦協紙一卷筆二枝墨一笏賜給左通禮跪啓禮畢上降座還內諸臣以次退出庚戌十月十五日午時上御重熙堂左承旨入侍時行左承旨徐鼎修記事官李海隣記事官洪樂游徐有聞以次進伏訖上命書傳敎曰史官待命騎馬一匹立之仍命讀公事書判付訖命退承史以次退出
정조 14년
行都承旨柳戇坐行左承旨徐鼎修坐右承旨曺允大坐左副承旨申耆坐直右副承旨李晩秀坐同副承旨洪義榮坐直注書李海隣仕直一員未差假注書洪時濟仕事變假注書李翊模仕
정조 14년
藥房都提調臣洪樂性提調臣吳載純副提調臣柳戇啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 14년
洪義榮啓曰大司憲洪檢執義宋銓未肅拜掌令宋景煥申光祜持平李東植柳師模呈辭監察茶時之意敢啓傳曰知道
정조 14년
徐鼎修啓曰卽者檢閱徐有聞謂有親病陳疏徑出原疏纔已捧入矣所當直捧禁傳旨而此與無端徑出有異推考警責何如傳曰允
정조 14년
申耆啓曰事變假注書李翊模身病猝重勢難察任今姑改差何如傳曰允
정조 14년
以大司諫朴天行司諫朴基正正言金孝眞牌不進罷職傳旨傳于徐鼎修曰俱有情病云許遞前望單子入之待下批牌招察任
정조 14년
臺諫前望單子入之大司諫尹行元司諫李殷模正言鄭履綏落點
정조 14년
洪義榮啓曰新除授大司諫尹行元司諫李殷模方在罷散中何以爲之敢稟傳曰敍用
정조 14년
以司諫李殷模牌不進罷職傳旨傳于洪義榮曰只推更爲牌招
정조 14년
兵曹參判前望單子入之洪文泳落點
정조 14년
兵曹口傳政事以梁重一朴東振爲僉知
정조 14년
徐鼎修以內醫院言啓曰內局藥材中難辦諸種令該院量其用處緊歇草記釐正事命下矣取考原道進上藥材難辦易辦區別成冊則難辦藥材爲十種而其中白茯苓神俱係緊用石鍾乳白花蛇鼺磁石元數不足以上六種無以減除其他四種旣有他道封進石淸三斗中平昌一升旌善一升江陵一升橫城一升金化一升楊口一升狼川一升安峽一升原州五升內一升鐵原五升內一升合一斗代白淸白芨二十斤減十斤牧丹皮七斤減三斤膃肭臍二部減一部本道月令中小令進上藥材依筵中下敎使之分封於春秋兩等大令至於臘令則事多掣礙有難分封依前擧行何如傳曰允
정조 14년
徐鼎修以內醫院言啓曰御醫金孝儉年前特敎汰去有非尋常罪過之比則今不可以其復屬仍以置之金孝儉刊名醫籍何如傳曰允
정조 14년
徐鼎修以吏曹言啓曰泰陵參奉宋益鼎呈狀內矣身老父年迫八耋疾病沈綿而無他兄弟左右扶護實無離違供職之望云故以救護察任之意題送矣今又呈狀以爲親病一倍添劇斷無時月內入直之勢云親病旣如此則勢難離側赴直今姑改差何如傳曰允
정조 14년
庚戌十月十六日辰時上御誠正閣應製入格儒生入侍時右承旨曺允大假注書洪時濟記事官洪樂游徐有聞生員李弘達以次進伏訖上命書榻敎曰考覈承旨入侍賤臣承命出傳左副承旨申耆同副承旨洪義榮進伏上曰今日藥房問安都提調入來乎義榮曰入參矣上曰儒生進前弘達進伏上曰今番諸生試券只以字對爲主引用不當用之文字許多試券一無可觀矣弘達曰時限甚急以卒篇爲主故類皆然矣上命允大持來落軸示儒生下敎曰汝可往傳于泮中諸生日後科製無更如此之地可也上敎義榮曰船艙所用石材聞已浮出於昌嬪墓近處云地脈之破傷可慮以此意言于果川倅石材所浮破散處使之聚合之地好矣耆曰今番謝恩表文使齎表官追付於使行所到處而係是罕有之事故齎送時節次該院無以考例擧行云敢此仰達矣上曰承文提調一員監封與承旨俱詣殿庭傳于齎表官此後因爲定式可也出擧條仍命退承史以次退出
정조 14년
庚戌十月十六日辰時上御誠正閣藥房入診入侍時都提調洪樂性提調吳載純副提調柳戇記事官李海隣記注官金良倜白慶楷醫官金光國李敬培周命新張宅祚以次進伏訖樂性曰數日日氣稍和聖體若何上曰一樣矣樂性曰王大妃殿氣候何如上曰一樣矣樂性曰惠慶宮氣候何如上曰一樣矣樂性曰元子宮氣候近亦何如上曰好在矣樂性曰百日已過伏想益復岐嶷下情慶忭不可勝達矣上曰日就完實亦旣能坐又好就抱於人明春則似可匍匐矣近日欲使卿等見之而日氣稍寒故未得使之見矣樂性曰臣等亦豈無一番瞻謁之忱而第緣日氣稍冷未敢仰請矣樂性曰醫官今方入侍使之診候何如上曰不必入診矣樂性曰臣以脚痛則艱於行步以眼視則幾至廢盲可謂生不如死近日日次問安一未遂進參之誠下情惶悚何可勝達乎上曰病旣如此有何惶悚之端乎樂性曰臣以醫官康命吉事有所仰達矣渠之當初罪犯關係不輕至有士論則豈可復置於醫官之列乎聖意雖出於惜其術業欲爲渠保全之道而臣則以爲反非渠鎭息之方也上曰渠雖微賤是亦人耳當此疎釋之日宜有終始之澤何足如是爲言近日首醫誰也樂性曰金光顯權察矣上曰旣非渠當次則何可隨行首醫之事乎金孝儉聞是居首云此當爲首醫矣樂性曰金孝儉之罪亦非尋常矣前右相在內局時亦以金孝儉事至有筵奏而移送於議藥廳矣上曰是何必追提初不復屬則已旣已復屬之後不獨爲首醫是豈成說卿須思之金孝儉果有何罪若有罪則明其爲罪刊名本廳猶或可也而今旣復屬於本廳獨不爲首醫者果何故也且首醫非官職也不過渠廳中從座目爲之者也何可如是爲之仍敎金光國曰金光顯旣非當次則不當爲首醫矣以此分付樂性曰臣則以爲金孝儉之當初復屬亦未免輕遽矣雖使渠爲首醫之任彼亦人耳豈無引義之擧乎上曰如渠輩有何引義與否之可論乎予非愛渠而然特出於復起爲人之意也以卿仁慈之心是豈欲害人而有此說也特從卿請卽爲刊名後草記可也上曰疏通之政予所苦心者而近日以來爲銓官者憑藉疏通之名反售挾雜之習苟好於己者則引用太遽猶恐不及苟非所好則當疏而不疏以予疎釋之至意反爲渠弄權之資豈非痛惡處乎予所仰體者卽先大王五十年建極之治也在廷之臣亦以涵泳薰陶之人何不思所以承佐之道而乃反爲此循私之習乎試以近日洪秉纘事言之予則以爲放恣極矣駭悖甚矣官方卽朝廷之公器也鄭世淳之除職旣未爲數月之久而又以其弟擬望者豈有如許道理也外人則或以爲以鄭一祥擬望事有此處分云而予意則實非爲此而然鄭一祥情理亦云慼矣今番擬望予亦以爲善爲矣若非鄭世淳兄弟豈無他人似此偏私之習敢售於今日朝廷渠能得君之重而乃敢如此乎如此之人予甚惡之渠敢如是不已則渠之一身姑無論竝與一邊而皆未免其害矣予之此言非爲勿令疏通爲慮循私之弊如是諄諄卿等勿以筵話爲嫌皆詳傳於外人俾知此意可也樂性曰原春道內局所納石淸有白給之命聖意雖出於爲軫民弊石淸素稱嶺東所産而外此諸道無可封之處莫重封進之物不可全然除減故敢達矣上曰抄出至殘邑特爲除減可也命退諸臣以次退出
정조 14년
庚戌十月十六日戌時上御重熙堂左副承旨入侍時左副承旨申耆記事官李海隣記事官洪樂游徐有聞以次進伏訖上命書傳敎曰兵曹參議連日入直參判則聞有實病許遞前望單子入之待下批與未肅拜參知一體牌招推移入直又命書傳敎曰雖如渠輩不欲置之非人非鬼秩向亦以非汰去則使之行首醫之事有所下敎於前右相而其時大臣收議於三廳以移送議藥同參草記之故前例有無姑無論事面甚如何以此意言於前右相矣今日診筵都提擧又發言端以渠復屬異於特敎爲言卽令汰去爲前右相之意也汰去欲作節拍豈必踰日前御醫金孝儉卽爲還屬本廳今則還屬因特敎也更有何云云乎因此又有別般嚴飭者首醫之任非官職只從資級高下生存則老廢或罪汰首醫之座自在此渠廳流來古規也近來謬習便成痼弊不獨之次人竊據之之次之之次次次躐等俄筵始知甚至第四人金光顯行首醫之任云豈有如許格例第三人金光國之向因嚴敎不敢捧盤出入欲復舊規使右位者專其所任也光顯之冒叨匪據晏然隨行所爲萬萬痛駭此似微事渠敢無難毁畫若此不已新入最下位以上人因以流涎皆將生心於推擠如是之際豈可盡心乎光顯汎濫之習不可仍置削名渠廳自今資高崇祿有右位則不得爲首醫秩卑郞階無右位則爲首醫一遵舊規無或違越萬一如光顯所爲則當以違令律嚴治以此分付命退承以次退出
정조 14년
行都承旨柳戇坐左承旨未差右承旨曺允大坐直左副承旨未差右副承旨李晩秀坐直同副承旨洪義榮坐注書二員未差假注書金履載仕鄭尙愚仕直事變假注書鄭魯榮仕
정조 14년
洪義榮啓曰大司憲洪檢執義宋銓未肅拜掌令宋景煥在外掌令申光祜持平李東植柳師模呈辭監察茶時之意敢稟傳曰知道
정조 14년
曺允大啓曰禁衛營將官來言今日本營軍兵日次私習云矣敢啓傳曰待晴爲之
정조 14년
曺允大啓曰御營廳將官來言今日本廳軍兵日次私習云矣敢啓傳曰待晴爲之
정조 14년
李晩秀啓曰來二十一日朝參日次矣敢稟傳曰停
정조 14년
李晩秀啓曰來二十一日輪對日次矣敢稟傳曰爲之
정조 14년
李晩秀啓曰專經文臣殿講今十八日爲之事命下矣處所以何處爲之乎敢稟傳曰春塘臺爲之
정조 14년
柳戇啓曰假注書洪時濟身病猝重勢難察任今姑改差何如傳曰允
정조 14년
洪時濟改差代以鄭尙愚爲假注書
정조 14년
申耆啓曰事變假注書金達淳方在罷職中而誤爲擬入至於蒙點臣之矇然捧入不勝惶悚而原望筒勿施當該注書所當重勘而本院請推之外無他可施之罰何以爲之敢稟傳曰允爾則遞差實注書汰去
정조 14년
注書李海隣汰去代以金履載爲假注書
정조 14년
李翊模改差代以鄭魯榮爲事變假注書
정조 14년
以專經武臣朔試射時差備官單子傳于曺允大曰親臨試射執鼓官不可不備員在外訓鍊正改差口傳差出待下批單子修整以入
정조 14년
兵曹口傳政事以李東善爲訓鍊正
정조 14년
兵曹以邊慶遇爲摠戎中軍
정조 14년
傳于李晩秀曰左承旨許遞前望單子入之待下批牌招察任
정조 14년
曺允大以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 14년
李晩秀以內醫院都提調提調意啓曰前御醫金孝儉卽爲還屬本廳事命下矣前御醫金孝儉令該曹口傳付軍職冠帶常仕何如傳曰允
정조 14년
曺允大以兵曹言啓曰明日殿座時入直禁軍別將當爲領率侍衛而別將任嵂有實故不得進參依前以一番內禁衛將吳載重兼領擧行之意敢啓傳曰改差差代可也
정조 14년
兵曹以李漢泰爲禁軍別將
정조 14년
李晩秀以兵曹言啓曰明日殿座時入直禁軍等別將當爲領率侍衛而新除授禁軍別將李漢泰身病沈重實無進參之路呈狀乞遞病勢旣如此則領軍重任不可暫曠今姑改差何如傳曰允
정조 14년
兵曹以白東俊爲禁軍別將
정조 14년
李晩秀以訓鍊都監言啓曰今十月十八日春塘臺殿座時因兵曹節目金虎門軍八十名銅龍門軍八十名除出一百名把摠尹孝儉哨官趙𣊟率領觀豐閣前路排立馬路作門六十名哨官鄭時采率領春塘臺下及各門分把雜人一倂嚴禁事畢後各還直所而竝待標信擧行之意敢啓傳曰知道
정조 14년
鄭益祚以禁衛營言啓曰明日親臨春塘臺專經武臣試射時弘化門入直哨官吉殷春當爲應試矣應試間出番哨官呂文永待標信姑令代直而事過後還爲入直之意敢啓傳曰知道
정조 14년
李晩秀以禁衛營言啓曰本營餉色從事官李堯憲身病甚重勢難察任今姑改差何如傳曰雖尋常格例不可違越況官職定式乎兩營餉郞以實職兼帶已定不易之典則李堯憲軍器正汰之後餉郞自在未差之窠且別軍職若仍帶則有例付之實職餉郞亦可仍帶而李堯憲竝與別軍職汰去而尙今不出代者新令之初該營擧行萬萬駭然今忽以身病草記請改差尤無意義當該大將爲先越俸一等此草記捧納承旨爲先從重推考軍門將官差出例不得過三日則從事官雖異於將官而許久不差代該房無一言該曹亦無一言當該承旨當該兵判亦爲從重推考該大將金持默無難違式之罪令政院問啓此草記出給該將臣可也
정조 14년
李晩秀啓曰雖尋常格例不可違越況官職定式乎兩營餉郞以實職兼帶已定不易之典則李堯憲軍器正汰去之後餉郞自在未差之窠且別軍職若仍帶則有例付之實職餉郞亦可仍帶而李堯憲竝與別軍職汰去而尙今不出代者新令之初該營擧行萬萬駭然今忽以身病草記請改差尤無意義當該大將爲先越俸一等此草記捧納承旨爲先從重推考軍門將官差出例不得過三日則從事官雖異於將官而許久不差代該房無一言該曹亦無一言當該承旨當該兵判亦爲從重推考該大將金持默無難違式之罪令政院問啓事命下矣問于禁衛大將金持默處則以爲無實職則兼帶餉郞之自在遞改者定式昭載固當恪勤奉行而只緣臣愚迷顚錯昨聞李堯憲已汰軍職而餉郞之代不卽循例差擬請遞草記矇然修入莫非臣昏謬不察之罪問啓之下惶懍震越不知所對云矣敢啓傳曰後勿如是之意嚴飭使之退去
정조 14년
李晩秀以戶曹言啓曰慶熙宮奉審執頉雨漏處今日當爲修改而雨勢如此蓋瓦之役有難擧行待快晴更爲擇日修改何如傳曰允
정조 14년
庚戌十月十七日辰時上御重熙堂左承旨與有司堂上入侍時左承旨徐鼎修記事官李海隣記注官白慶楷金鳳顯有司堂上鄭民始以次進伏訖民始曰均廳會錄關西小米二萬石耗條每年作錢以報本營移來米價而取考昨冬會案則元穀停捧爲二千六百四十餘石而耗條二千石則依例作錢耗條不足之數取用於元穀中故元穀虧欠爲二百餘石停捧條今年雖準捧無充數且逐年耗條二千石作錢之際勢將漸次減縮矣丁未五月請得小米二萬石取見當初擧條則每年添耗準四萬石則元穀還報餘數二萬石欲作運餉之資而昨年停捧亦爲二千八百餘石矣耗條隨而減縮準數無期不可不變通今年準捧後兩條元穀虧欠之數以某衙門穀移劃充數而此後雖或値停退之時本營句管穀則毋得停退如或不得不停退則當年內必以他衙門穀竝耗移充俾無元穀減縮之弊事申飭該道且俱是本營句管穀物而會案則修送于均廳故去來贏縮無以知之自今年爲始兩條穀會案勿送均廳直爲修上于本營之意一體分付何如上曰依爲之出擧條命退諸臣以次退出
정조 14년
行都承旨柳戇坐左承旨李敏采坐直右承旨曺允大坐左副承旨李晩秀坐右副承旨洪義榮坐同副承旨鄭益祚坐直注書二員未差假注書金履載仕鄭尙愚仕直事變假注書鄭魯榮仕
정조 14년
李晩秀啓曰大司憲洪檢執義宋銓未肅拜掌令宋景煥在外掌令申光祜持平李東植柳師模呈辭監察茶時之意敢啓傳曰知道
정조 14년
洪義榮啓曰訓鍊大將徐有大明日以本營習陣出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 14년
李敏采啓曰卽者檢閱李重蓮洪樂游謂有館規陳疏徑出原疏纔已退却矣所當直捧禁推傳旨而此與無端徑出有異推考警責仍卽牌招入直何如傳曰允
정조 14년
承旨前望單子入之李敏采鄭益祚落點
정조 14년
以司諫李殷模再牌不進罷職傳旨傳于李晩秀曰只推
정조 14년
以黃海監司李時秀啓本去秋季朔留獄罪人逃亡罪人開錄事傳于李敏采曰逃躱之類考其年條不知爲幾十歲決無生存之理徒煩文簿此後狀啓勿爲擧論事回諭
정조 14년
兵曹以孫相龍爲守禦中軍
정조 14년
洪義榮以兵曹言啓曰專經武臣朔試射親臨設行矣今朔本曹試射依例停止之意敢啓傳曰知道
정조 14년
鄭益祚以壯勇營言啓曰崇智門別入直哨官許鏛身爲入直將官不能檢察把守致有雜人延生門擊鼓之擧事極驚駭當該哨官嚴棍十五度懲勵之意敢啓傳曰知道
정조 14년
李敏采以內醫院都提調提調意啓曰年例各殿進上臘藥所用牛黃九十四部三分三里麝香一百八十二部五分竝令戶曹宣惠廳進排而丙申新定式加進上牛黃二十二部三分以本院春秋兩等元貢中取用何如傳曰允
정조 14년
柳戇以吏曹言啓曰贈諡僖靖公權相一宣諡今月二十八日定行於尙州地云矣敢啓傳曰知道
정조 14년
庚戌十月十八日辰時上御春塘臺專經文臣殿講武臣朔試射入侍時行都承旨柳戇右承旨曹允大右副承旨李晩秀同副承旨洪義榮待敎沈象奎假注書金履載鄭尙愚記注官金鳳顯記事官徐有聞殿講試官左議政蔡濟恭吏曹判書洪良浩刑曹參判金魯永行副司直李敬一禮曹參議徐美修行副司直洪義浩戶曹參議金光岳試射試官行副司直鄭好仁行訓鍊都正徐有大行副司直李漢豐行副護軍柳孝源行副司直李濟萬尹履相僉知中樞府事申鴻周宣傳官具紞行副護軍李東植李潤謙鄭學畊軍資正李秉喆以次侍立上具翼善冠衮龍袍陞座命書榻敎曰侍衛軍兵毛具又命書榻敎曰丹楓亭分所命官行司直吳載純爲之不老門分所試官刑曹判書趙鼎鎭副摠管李儒敬兵曹佐郞李福潤爲之上曰試官行禮可也濟恭等率應講應射人入就位行四拜禮訖分東西進伏訖濟恭曰聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣上命開講開場應講副司果金孝建等以次進講應射守門將曺允德等以次試射訖上曰榜目則試官出去闕內公廨修正以入可也上命晩秀書傳敎曰今番朔試射以日寒巡數旣未準式居首論賞勿論未滿矢數人比前數少不但不無長進之效論賞旣勿論論罰宜無異同竝勿論五中人守門將曺允德令政院詳考前例論賞捧傳旨兵曹判書金文淳曰承文院副正字李安默應講出去之路肆然打傳漏之鼓事之駭然莫甚於此其罪狀令該府拿問處之當該把門將官不能禁止之罪令本營嚴治何如上曰依爲之出擧條晩秀曰今日試射鐵箭卽元技則應試武臣所當預備射具而禁衛哨官金興得呼名之後稱以未及持弓事極駭然不能檢飭之該營大將及訓鍊院堂上竝推考警責何如上曰依爲之出擧條上命還內諸臣以次退出
정조 14년
行都承旨柳戇坐左承旨李敏采坐右承旨曺允大坐左副承旨李晩秀坐右副承旨洪義榮坐直同副承旨鄭益祚坐直注書二員未差假注書金履載仕鄭尙愚仕直事變假注書未差
정조 14년
洪義榮啓曰大司憲洪檢執義宋銓掌令申光祜持平李東植柳師模牌招啓辭未下掌令宋景煥在外監察茶時之意敢啓傳曰知道
정조 14년
鄭益祚啓曰禁衛營將官來言今日本營軍兵日次私習云矣敢啓傳曰知道
정조 14년
鄭益祚啓曰御營廳將官來言今日本廳軍兵日次私習云矣敢啓傳曰知道
정조 14년
鄭益祚啓曰臣以入直禁軍戎器點考下直進去之意敢啓傳曰知道
정조 14년
柳戇啓曰假注書鄭尙愚時無職名令該曹依例付軍職冠帶常仕何如傳曰允
정조 14년
鄭益祚啓曰臣依定式進詣仁政殿月臺入直禁軍等戎器點考則皆無頉仍以傳敎內辭意勞問則亦皆好在云矣敢啓傳曰知道
정조 14년
鄭益祚啓曰事變假注書鄭魯榮身病猝重勢難察任今姑改差何如傳曰允
정조 14년
傳于李敏采曰左副承旨入侍
정조 14년
以承旨房望傳于李晩秀曰仍
정조 14년
以原春監司尹師國啓本楊口等邑老人有頉添入秩開坐事傳于鄭益祚曰口傳下批
정조 14년
以鄭彦仁金龍見囚單子傳于李晩秀曰分揀放送
정조 14년
以李安默拿處傳旨傳于李晩秀曰考律勘放後草記
정조 14년
李晩秀啓曰義禁府都事來言罪人李安默考律勘放後草記事命下矣判義禁尹東暹未肅拜次堂例不得擧行云判義禁尹東暹卽爲牌招以爲擧行之地何如傳曰令次堂擧行
정조 14년
鄭益祚啓曰明日次對兩司當爲進參除在外未署經外未肅拜呈告人員竝待開門牌招何如傳曰允
정조 14년
鄭益祚以兵曹言啓曰兼司僕將尹範敍素患痰癖之症近益添劇時月之內無望供職呈狀乞遞實病旣如比則宿衛領軍之將不可久曠今姑改差何如傳曰允
정조 14년
鄭益祚以兵曹言啓曰依下敎今十月十五日銅龍門入直訓鍊都監把摠尹孝儉決棍十度之意敢啓傳曰知道
정조 14년
鄭益祚以備邊司言啓曰今年外方徵債旣已防塞京司徵債依定式限明秋一體防塞之意分付法司何如傳曰允
정조 14년
柳戇以宗簿寺提調意啓曰今因幼學李憲徽輦路伏地有自本寺決處草記之命矣取見李憲徽等疏本則以爲璿派子孫日就蕃滋于今四百年間文武金緋太半朝著韋布閑散遍滿國中大譜書尙未刊行同根共源不知其支派宗簿單子實爲李氏總名之所王府之藏非家有而戶貯則不可遍審派系若使支庶不眩派系有徵則莫如譜書故臣等竊欲會輯爲一統書使中外諸族咸仰聖祖有八路一家之氣像云而其下或曰肇慶廟以下十六世列書如例或曰自穆祖至列朝只書廟號於各派大君王子上而如他冊之目錄或曰至當見卷只以大君王子首書而烈錄後孫以成古無今有之書合衆派而爲全大之譜張皇爲說語無倫脊蓋譜法至重且嚴雖委巷匹庶之家收宗合譜不可輕易言之況且璿譜尤何等嚴重而渠輩以幺麽微品敢生猥濫之心經歲守閽至煩輦路究厥罪狀萬萬痛駭且念本寺旣有璿源錄則毛聃畢原之昭刊晉應韓之穆擧皆畢錄玉版瑤牒藏之石室則又安敢別爲大譜以作私藏乎且列朝別子大君王子自爲始祖則各派子孫各成一譜以自別於大宗而序其昭穆環拱璿譜有若衆星之麗天而拱極則以禮以法事理當然而今此憲徽等之所請揆之禮法萬萬猥䙝此不可以無識賤品有所寬恕其中首唱人令攸司科治以懲日後之弊何如傳曰勿施可也
정조 14년
洪義榮以義禁府言啓曰承文院副正字李安默考律勘放後草記事命下矣李安默若有可冤之事朝家設置申聞鼓俾訴其冤枉擊申聞鼓則可也應講出去之路肆然打傳漏鼓有違法例罪取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李安默杖一百收贖告身盡行追奪放送何如傳曰允如有功議各減一等
정조 14년
庚戌十月十九日巳時上御重熙堂左副承旨入侍時左副承旨李晩秀假注書鄭尙愚記事官洪樂游徐有聞一提學鄭民始以次進伏訖上命讀公事書判付訖上曰待敎入侍賤臣承命出傳待敎沈象奎進伏訖上曰井田考幾許編摩乎象奎曰凡例姑未決定矣上曰昨始取覽則凡例與事蹟多不成體段與編摩諸臣更加商確從速了畢可也仍命退諸臣以次退出
정조 14년
庚戌十月十九日未時上御誠正閣同副承旨入侍時同副承旨鄭益祚假注書金履載記事官洪樂游徐有聞以次進伏訖上曰右承旨入侍賤臣承命出與右承旨曺允大偕入進伏上敎益祚曰承旨之陞資抑云晩矣每念故判書未嘗不耿耿矣益祚曰臣兄所被恩造可謂偏厚闔門感祝固已萬萬臣亦濫廁下大夫之列惶隕之極不知所達矣上曰故判書子孫幾人益祚曰有孫取善亦嘗屢蒙天褒矣上曰承旨年紀幾何乎益祚曰犬馬之齒今年爲六十七矣上曰筋力何如夙夜之任得無勞乎益祚曰犬馬之齒已迫七十劇務則有難堪當矣上敎允大曰抄啓文臣課講明日爲之事分付可也上曰使行還朝當在何日云耶允大曰似在卄二三日間云矣上命允大等書公事判付訖仍命退承史以次退出
정조 14년
行都承旨柳戇坐左承旨李敏采坐右承旨曺允大坐直左副承旨李晩秀坐直右副承旨洪義榮坐同副承旨鄭益祚坐注書二員未差假注書金履載仕鄭尙愚仕直事變假注書李允行仕
정조 14년
鄭益祚以都摠府言啓曰今日入直內三廳武兼禁軍及軍兵等中日習射請出標信傳曰知道
정조 14년
曺允大啓曰御營大將李漢豐以本營習陣明日出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 14년
傳于李晩秀曰抄啓文臣中時帶臺職人許遞
정조 14년
傳于曺允大曰大臣備局堂上引見
정조 14년
鄭魯榮改差代以李允行爲事變假注書
정조 14년
吏批有政判書洪良浩參判閔鍾顯進參議丁範祖牌不進行都承旨柳戇進以李百亨爲副修撰李錫夏爲修撰吳載純爲判尹申韺爲繕工副正姜克成爲監察姜儐爲宗簿主簿兪靖柱爲掌苑別提李永夏爲泰陵直長金尙礪爲咸鏡都事密恩君單朴聖欽耆老所守直官單車敬鎭
정조 14년
以泰陵直長尙衣院直長望筒傳于柳戇曰向於探花郞草記批答已以落仕久次人使之擬入則當品作散設或乏人則微稟後八品以下作散人中通擬可矣豈可循例序陞乎此望筒捧納承旨從重推考吏曹判書洪良浩越俸一等
정조 14년
吏批再政以洪天普爲泰陵直長以鄭厚東爲尙衣直長
정조 14년
兵批判書金文淳進參判洪文泳入直進參議金履正參知柳文養病右承旨曺允大進以尹得逵爲副摠管任希遠爲僉知黃基定爲兼司僕將金𣕖爲宣傳官禹聖謙爲礪峴僉使同知單李秉鉉僉知單趙拓壤李東源副護軍朴基正申大坤副司直洪檍申耆徐鼎修朴天行副司果金孝眞副司正鄭尙愚竝單付
정조 14년
兵曹以李漢豐爲右邊捕盜大將
정조 14년
鄭益祚啓曰新除授右邊捕盜大將李漢豐卽爲牌招命召及大將牌傳令牌傳授何如傳曰允
정조 14년
以抄啓文臣金憬李羲甲拿處傳旨傳于李晩秀曰姑爲分揀此後各別惕念誦讀事嚴飭新選諸文臣之無一人越講此抄啓設置以後所未聞人才雖曰漸降寧有數年來不及數年前人之理乎此蓋敬謹之心勤勵之誠不若前選而然諸人之得免囚推亦幸矣不可一番製述而止新選居不文臣明當更爲試製試官以今日講試官仍爲待令輪對時當同爲試取以此分付
정조 14년
兵曹口傳政事副司果金憬
정조 14년
以京畿監司金憙啓本楊州等邑應資老人姓名開坐事傳于洪義榮曰口傳下批
정조 14년
以全羅監司尹蓍東啓本罪人安有乭興陽縣到配事傳于洪義榮曰赦典未幾編配若前則是豈曠蕩之意還送該道更加嚴治仍其道內從便處置事回諭
정조 14년
以慶尙監司李祖源啓本罪人私奴五同泗川縣到配事傳于洪義榮曰赦令纔過編配不必依舊況私掘之禁前下飭敎何等截嚴則頒令未幾循例發配不請地方官之罪當該留守從重推考經歷令該府拿問嚴處以示信令之意法之不行官長之罪然犯科人卽令後首犯不可尋常處之令該留守還爲捉來別般重治事分付
정조 14년
李晩秀以吏曹言啓曰新除授成均館學正安邁權李益烈學錄安重默學諭柳楨除拜後過限未肅拜依例罷職何如傳曰允
정조 14년
李晩秀以義禁府言啓曰李安默杖一百收贖告身盡行追奪照律草記批旨內如有功議各減一等事命下矣李安默六代祖鋥扈聖功臣德興大院君七寸親云功議各減一等杖八十收贖奪告身三等之意敢啓傳曰知道
정조 14년
刑曹啓目原州判官趙鉉杖八十收贖公罪施行何如判付啓依允爲旀功減一等爲良如敎
정조 14년
行都承旨柳戇坐左承旨李敏采坐直右承旨未差左副承旨李晩秀坐右副承旨洪義榮坐直同副承旨鄭益祚病注書李海隣未肅拜一員未差假注書鄭尙愚仕直事變假注書李允行仕
정조 14년
藥房提調臣吳載純副提調臣柳戇啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
洪義榮啓曰大司憲洪檢未肅拜執義未差掌令宋景煥在外掌令申光祜持平李東植柳師模呈辭監察茶時之意敢啓傳曰知道
정조 14년
李晩秀啓曰來二十五日朝參日次而國忌齋戒相値頉稟之意敢啓傳曰知道
정조 14년
柳戇啓曰同副承旨鄭益祚今日不爲仕進卽爲牌招何如傳曰允
정조 14년
傳于柳戇曰輪對官入侍
정조 14년
以同副承旨鄭益祚牌不進罷職傳旨傳于柳戇曰只推
정조 14년
傳于洪義榮曰右承旨入侍
정조 14년
柳戇啓曰吏曹郞廳來言臺諫有闕政事取稟傳曰當日爲之
정조 14년
洪義榮啓曰合辭闕啓事甚未安今日政新除授臺諫竝待下批牌招憲府諸臺竝一體牌招何如傳曰允
정조 14년
吏批有政判書洪良浩進參判閔鍾顯病參議未差行都承旨柳戇進啓曰本曹參議今當差出而前望中無故之人只有二人以二望擬入之意敢啓傳曰知道以曺允大爲吏曹參議林道浩爲執義柳雲羽爲司諫張至冕爲正言姜儐爲兵曹佐郞沈鳳錫爲典籍尹𣇍爲長興主簿
정조 14년
再政李致中爲判尹李祖承爲左尹李海隣爲注書
정조 14년
柳戇啓曰新除授注書李海隣卽爲牌招察任何如傳曰允
정조 14년
傳于李晩秀曰右副承入侍
정조 14년
以水原府使趙心泰狀啓各人等所植松雜木着根完固株數區別開錄事傳于李晩秀曰前經歷李敬大等四人效勞於植木非不嘉尙着根俱不滿十之一二前經歷李敬大折衝金樂咸閑良朴首義等處竝以價本依今春植木諸人例優數除給其中出身呂文永植數最少着根最多近以禁衛哨官連在入直人亦勤幹更待解凍後着根數爻之多寡當別有處分卿其知悉亦令園官知之解凍後眼同看審後以着根數爻狀聞事回諭
정조 14년
洪義榮以都摠府言啓曰副摠管趙宗鉉以漢城府左尹本府坐起晝仕出去之意敢啓傳曰知道
정조 14년
洪義榮以義禁府言啓曰開城府經歷金寅燮令該府拿問嚴處事傳旨啓下矣金寅燮時在任所云依例發遣府羅將拿來何如傳曰允
정조 14년
注書李海隣疏曰伏以臣以地則單寒以人則庸騃以年淺學疎百無寸長從前假官尙患不稱而迺者拔之於群彦林立之中廁之於淸朝簪筆之列顧其職則侍從也語其責則記注也尙何彷彿於蒙陋如臣而仰辱淸簡至此之極歟臣聞命踧踖罔知攸措祗緣怵畏義分始未免黽勉承膺而日前做錯昏謬益著滿心惶悸歷日靡定不意除旨又降召牌儼臨臣於怵惕惝怳尤莫省其自措之地也此際臣之父敏采方爲左承旨矣堂郞之間自有應避玆敢隨詣闕外冒入短章仰瀆崇嚴伏乞聖慈俯垂鑑諒特許遞改臣職以存公格仍治臣瀆擾之罪以肅朝綱千萬幸甚省疏具悉疏辭下該曹稟處
정조 14년
庚戌十月二十一日辰時上御誠正閣輪對官抄啓文臣應製入侍時行都承旨柳戇右副承旨洪義榮假注書鄭尙愚記事官洪樂游徐有聞社稷令鄭在寬禁府都事趙亨逵司饔直長李憲圭典簿徐季修漢城庶尹兪漢紀典牲奉事張僴奉常正魚鍚齡敦寧主簿徐弘輔軍資主簿金成九禮曹正郞崔命麟校書副正字李漢喬戶曹正郞徐琢修內資奉事李洛秀司錄鄭彦仁司圃別提成周悳尙瑞直長鄭東簡以次進伏訖上命讀公事書判付訖上曰輪對官進前各奏職姓名可也在寬等以次進前各奏職姓名及職掌訖上曰如有所懷各陳可也在寬等曰無所懷矣至命麟進前奏曰前判書臣鄭昌順爲本曹堂上時有所筵稟而得請者矣本曹異於他司而淸寒太甚故以淸道郡雲門山空閒處劃屬本曹許民耕墾仍爲收稅補用之意至出擧條昨年冬自本曹圖其山量其土以來而因循荏苒尙未歸屬藉令有益於本曹如有一毫民弊則亦不害中撤而臣待罪本曹頗久詳探民情則擧皆願耕惟恐不成云且成命之下一向仍置事體如何臣意則更卽行會俾無有始無終之歎恐合事宜故敢達矣上曰令戶曹稟處可也出擧條上曰輪對官先退可也在寬等以次退出命書榻敎曰左副承旨入侍賤臣承命出傳左副承旨李晩秀進伏訖上曰課試入侍賤臣承命出傳試官檢校提學吳載純原任直提學李秉模進伏訖載純曰抄啓文臣課講時連三次居不者禁推連四次居不以上稟旨別樣論罰事載在事目矣今番課講抄啓文臣尹寅基金羲淳連三次居不依定式禁推沈能迪金履喬連四次居不朴崙壽連六次居不以何律勘處乎敢此仰達矣上曰依爲之連四次以上先罷後拿可也出擧條命晩秀書表題使新選抄啓文臣製進上曰今日則日寒如此出送司謁房使之製進當親考以下試官則先退可也載純等先退戇曰同罪未敍人隨卽提稟事曾有定式矣大司諫尹行元前司諫李殷模旣已蒙敍除職而前司諫鄭萬始前獻納尹羽烈前持平宋俊載尹悌東前正言朴吉源俱是同罪之人故敢此仰達矣上曰竝敍用可也出擧條仍命退承史以次退出
정조 14년
庚戌十月二十一日巳時上御誠正閣來待諸臣入侍時右承旨曺允大假注書鄭尙愚記事官洪樂游徐有聞副司直徐瀅修李家煥副司果李義駿以次進伏訖上命讀公事書判付訖上曰冊子何間當了畢耶瀅修曰尙未釐正而日字已迫可悶矣上曰初卷已釐正乎義駿曰今日間似了畢矣上曰箕子事蹟我朝之人無以詳知且無考訂之冊井田考之善成未可必矣仍敎義駿曰爾本博洽與諸臣相議善成冊子好矣義駿曰箕子井田韓百謙則以田字爲是徐命膺則以井字爲是若以井字添入則韓百謙似不得爲主人矣上曰然矣上曰凡例卽開卷第一義而昨日取覽則不得瞭然更加商確釐正而日字已迫從速了畢可也仍命退諸臣以次退出
정조 14년
庚戌十月二十一日午時上御重熙堂右副承旨入侍時右副承旨洪義榮假注書鄭尙愚記事官洪樂游徐有聞以次進伏訖上命書傳敎曰今番植木種松爲四十五萬餘株幾皆帶土移種云擧皆着根蓊蔚之效不出來春可以見矣然園幸在歲後當親審與春初效勞諸邑倅及今番諸邑倅園官地方官差員等區別勤慢當有下敎以此傳敎及邑倅差員京校等姓名書付齋室待行幸時稟奏事令園官地方官知悉此意卽爲下諭于該府使其中水原廛民之自願植木至近萬株邑中士民自願植木春初雖有朝禁至於廛民以新接草創有此效力所以相當酬勞之方詳探事情令廟堂論理草記事左相知悉又命書傳敎曰昨筵以禿城餉耗加分事尙不知委問於摠帥矣所對不分明設如其言往復之際以致遲滯命下已至多日其間優可以十百番往復莫重守護之地事面何如則擧行之如是稽忽極爲未安摠戎使李邦一從重推考禿城留庫屯餉米太中各千包卽許加分此是來秋取耗者先以府儲米太準量劃給以爲麥秋前接濟之地事下諭于水原府使又命書傳敎曰今番植木邑倅京校等親審後當有下敎此外補土被莎鋪磚等諸役力役之費自已措劃而工役易就不日告完園官地方官誠勤之效極爲嘉尙使役本邑校吏分等後錄狀聞本府軍兵自本道巡營施賞後形止令該府使一體狀聞各邑校吏之來董役處者令各該邑依今春例分等施賞形止狀聞事竝令廟堂行會該道臣及該府使處因此思之果川新作路治道之役役鉅功煩況値冬節言念果民荷擔負戴之勞豈可一日弛于心乎其所息肩除弊之方詳問周諮論理草記事令備郞傳于大臣又命書傳敎曰詞訟劇任職務相妨判尹許遞亞尹中年老人亦爲許遞仍命退承史以次退出
정조 14년
行都承旨柳戇坐行左承旨李祖承坐右承旨李敏采坐左副承旨李晩秀坐直右副承旨洪義榮坐直同副承旨鄭益祚式暇注書李海隣未肅拜一員未差假注書鄭尙愚仕直事變假注書李允行仕
정조 14년
洪義榮啓曰大司憲洪檢未肅拜執義林道浩持平柳師模牌不進傳旨未下掌令宋景煥在外申光祜持平李東植呈辭監察茶時之意敢啓傳曰知道
정조 14년
傳于李晩秀曰使臣入侍
정조 14년
傳于柳戇曰承旨前望單子入之待下批牌招察任
정조 14년
以抄啓文臣尹寅基金羲淳禁推傳旨傳于李敏采曰分揀
정조 14년
以原春監司尹師國啓本金化等邑老人有頉及添入者開坐事傳于洪義榮曰口傳下批
정조 14년
兵曹口傳政事行司直單吳載純以鄭興僑爲僉知
정조 14년
李晩秀以弘文館言啓曰校理李普天自鄕上來云與新除授修撰李錫夏竝卽牌招何如傳曰允
정조 14년
庚戌十月二十二日辰時上御重熙堂正副使入侍時左副承旨李晩秀假注書鄭尙愚記事官洪樂游徐有聞正使黃仁點副使徐浩修以次進伏訖上曰卿等萬里穩旋所奏請之事如意順成萬幸矣仁點等曰皇天祖宗眷顧垂騭聖嗣誕降神人有托我東方億萬年無疆之休自今伊始臣等渡江到柵外伏聞喜報非但臣等一行之歡忭蹈舞彼人等亦莫不來賀矣浩修曰臣等到鳳凰山下伏聞邦慶喜報一行齊會歡聲如雷頃刻間傳播於柵內城將章京輩紛紛致賀於臣等秉彝之所同可見無此疆爾界而光華所曁忭頌尤倍矣上曰皇帝之引見卿等爲幾次乎仁點曰進前則三次而其外引見則殆乎無日無之矣上曰五龍亭乘舟時座次與皇帝相近乎仁點曰皇帝坐上層臣等坐下層而有時同坐矣上曰設宴引接時皇帝果親斟法醞以賜乎仁點曰以玉盃親賜而至謂以萬壽盃傳國王之意也臣等跪受之際御手相接彼中侍衛之臣皆動色相謂曰此實曠古所無之特恩矣上曰卿等到熱河後奏請咨文卽爲旨下耶仁點曰臣等辭陛時旣伏承導達福字頒降後感祝之意於皇帝故七月十六日宴筵時先搆數行文字袖傳于禮部侍郞鐵保俾以書意導達於皇帝則答以當乘隙圖之云而其卽爲奏達猶未可必適有召旨故臣等相議後叩頭以奏曰歲首頒降福字宸翰卽千古異數臣等感祝銘鏤顒俟吉慶果於六月十八日有小邦莫大之慶矣皇帝聞言喜動顔色笑而答曰然乎是誠大喜的事是誠大喜的事不啻屢次下旨仍令臣等就宴班後軍機大臣和珅自御前出來奉萬壽表文及奏請咨文進御前移時出來示表咨文于安南國王曰字劃整齊紙品精潔朝鮮事大之節敬謹如此可作他國之師法仍傳表咨于鐵保曰此表咨已經御覽此外循常表咨自行在禮部收聚送于留京禮部可也表咨之已經御覽則因此知之而旨下與否未能探得故十七日宴罷後臣等往見鐵保語到昨日表咨先爲御覽之由則答曰昨日使臣等召對後管理禮部軍機大臣王杰奏曰朝鮮所進萬壽表文以外又有別咨文一度矣皇帝卽命取進御覽後下旨曰國王情懇如此不可不允兪今則貴國所奏請已得旨矣臣等又問曰然則貴部回咨何至今不來乎答曰文書成貼則當於還京後使臣等臨發時成送舊例皆然矣臣等聞鐵保所傳然後始知奏請咨文趁卽旨下而禮部回咨則果於九月初二日始爲出給矣上曰卿等出疆而登壽筵復命而賀吉慶可謂好八字矣上曰皇帝筋力容貌比之年前何如仁點曰容貌則稍衰而尙如六十餘歲人筋力則耳目聰明步履便捷矣浩修曰在熱河再次召見臣等時酬酢頗長通官啓文之傳語甚生疎皇帝頗爲之沓沓問臣等曰爾國有有滿洲話者乎蓋欲召試傳語也臣等所帶去者卽淸譯李惠迪而生疎又甚於啓文故不得已以不爲來待於闕外奏之此後則淸學譯官另加勸課每行抄選數人帶去似好矣上曰淸譯之爲目下實用有勝於漢學而勸課之道反不如漢學卿等出擧條申飭該院可也上曰冬至使行何日當渡江云耶仁點曰初七八日間似渡江矣命退諸臣以次退出
정조 14년
庚戌十月二十二日午時上御誠正閣左議政入侍時行左承旨李祖承假注書鄭尙愚記事官洪樂游徐有聞左議政蔡濟恭以次進伏訖濟恭曰聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣上曰使行回還便有加賞賜玉如意一犀文硯一珠圓玉潤筆一匣雲中鶴筆一匣墨二匣而其中玉如意犀硯有御詩與銘卿須見之濟恭奉而讀之詩曰曰雨曰暘總時若如山如阜齊高旻銘曰琴古之産兮星文徹端異種足珍兮辟塵辟寒他山可磨兮如甁斯受聊以寓意兮取諸德壽上曰皇帝爲偏邦祈豐祈壽如此矣濟恭曰如此禮遇史牒未見矣上曰我國使臣不知而來狀本中無此語故咨文中不得稱謝而旣有加賞又有御製則謝表當改撰添入矣濟恭曰然矣上曰聞使臣之言則皇帝召見時稱賀我國大慶曰大喜大喜以玉盃斟法醞親賜而使臣跪受之際御手相接至謂以萬壽盃傳于國王之意云矣濟恭曰此實曠絶之恩禮矣上曰彼人書冊中我國三學士立節事書以三月甲辰某等不屈以正倡義袒明之罪云云至於羅德憲事皆謄諸書冊無所忌諱云如是而我國之人或曰三學士不死云豈不可笑乎濟恭曰中原人規模本自闊大故然矣而大抵康熙天下之聖主皇帝天下之英雄矣上曰冬至使行來初七八當渡江入去云表咨文改撰以送足可及之矣濟恭曰然矣命書榻敎曰左副承旨入侍賤臣承命出傳左副承旨李晩秀進伏訖命晩秀書傳敎曰賀使回還狀本不爲擧論故未及聞之今始見之加賞物件中玉如意有御詩曰雨曰暘總時若如山如阜齊高旻十四字書下者又有硯銘御製在我國宜有申謝之擧原謝表雖已封發句語不可不添入大臣入侍稟處事傳諭表咨添句入送則更遣齎表官付使行此意卽令廟堂行會謝恩使處亦令知悉仍命退諸臣以次退出
정조 14년
行都承旨柳戇坐行左承旨李祖承坐直右承旨李敏采坐左副承旨李晩秀坐直右副承旨洪義榮坐同副承旨鄭益祚式暇注書二員未差假注書金履載仕鄭尙愚仕直事變假注書未差
정조 14년
洪義榮以都摠府言啓曰今日入直內三廳武兼禁軍及軍兵等中日習射請出標信傳曰知道
정조 14년
洪義榮啓曰大司憲洪檢未肅拜執義林道浩持平柳師模傳旨未下掌令宋景煥在外申光祜持平李東植呈辭監察茶時之意敢啓傳曰知道
정조 14년
洪義榮啓曰禁衛營將官來言今日本營軍兵日次私習云矣敢啓傳曰知道
정조 14년
洪義榮啓曰御營廳將官來言今日本廳軍兵日次私習云矣敢啓傳曰知道
정조 14년
柳戇啓曰新除授判尹李致中除拜後過三日不爲出肅依定式推考警責仍卽牌招察任何如傳曰允
정조 14년
洪義榮啓曰事變假注書李允行身病猝重勢難察任今姑改差何如傳曰允
정조 14년
以原春監司尹師國啓本鐵原等邑應資老人中有頉及添入之類開坐事傳于李敏采曰口傳下批
정조 14년
以原春監司尹師國狀啓蔚珍前縣令李東榮戊戌癸卯兩年未捧穀以已捧磨勘其罪狀令攸司稟處原穀刻期準捧事傳于李晩秀曰最久條蕩減旣有朝令則此穀自在應除中今以循例準捧爲言可乎道臣事甚爲未妥至於癸卯條略干石之混入何足較挈原穀蕩減事回諭